
PATVIRTINTA
Šakių rajono savivaldybės
administracijos direktoriaus
2025 m.                     d. įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS
LUKŠIŲ SENIŪNIJA

2024-ŲJŲ METŲ VEIKLOS PLANO ATASKAITA

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės taryba.
Šakių rajono savivaldybės misija – plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

LUKŠIŲ SENIŪNIJOS MISIJA – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, kūrybingai veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.

LUKŠIŲ SENIŪNIJOS VIZIJA – užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, tęsti kultūrinio turizmo plėtrą Zyplių dvaro ansamblyje, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

Šakių rajono savivaldybės administracijos Lukšių seniūnija planavo 2024 metų veiklą, vadovaudamasi Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos 2017 m. gruodžio 21 d. sprendimu Nr. T-378 ,,Dėl rajono savivaldybės 2018–2024 metų strateginio plėtros plano patvirtinimo“ ir Šakių rajono savivaldybės strateginiu veiklos planu, patvirtintu Šakių rajono savivaldybės tarybos 2024 m. vasario 9 d. sprendimu Nr. T-35 „Dėl Šakių rajono savivaldybės 2024–2026 metų strateginio veiklos plano patvirtinimo“, bei išsikėlė sau tikslus:
· šiuolaikiškos susisiekimo sistemos plėtra;
· socialinių paslaugų aprėpties didinimas;
· darnaus išteklių naudojimo skatinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Lukšių seniūnijos 2024 metų veiklos plane, iškeltų tikslų įgyvendinimui, numatė šiuos uždavinius:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· finansinės pagalbos rajono gyventojams teikimas ir didinimas;
· Šakių rajono socialinio būsto fondo plėtra;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· užtikrinti efektyvų savivaldybės funkcijų vykdymą;
· vykdyti administracinės naštos mažinimą.
· organizuoti užimtumo didinimo programą;
2024 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS 

Šakių rajono savivaldybės administracijos Lukšių seniūnija, vykdydama savo veiklą, prisidėjo prie Šakių rajono savivaldybės 2024–2026 metų strateginio veiklos plano dalies programų įgyvendinimo, tarp jų:
1. Valdymo programa (kodas 07);
2. Ūkio plėtros programa (kodas 12);
3. Socialinės ir sveikatos apsaugos programa (kodas 13).

VEIKLOS APŽVALGA PAGAL LUKŠIŲ SENIŪNIJOS METINĮ VEIKLOS PLANĄ

Lukšių seniūnijos pagrindinis tikslas buvo gerinti gyvenimo kokybę seniūnijoje. Įgyvendinant Lukšių seniūnijos 2024 metų veiklos plane iškeltus tikslus, buvo vykdomos savarankiškos ir deleguotos funkcijos, seniūnijos gyventojai buvo aptarnaujami laiku ir kokybiškai, buvo suteikiama reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, buvo vykdoma gyvenamosios vietos deklaravimo funkcija. Siekiama efektyviai išnaudoti visus esamus rezervus nedarbui mažinti, rūpinomės kultūros, paveldo objektais ir paminklais, atlikome notarinius veiksmus, įstatymų nustatyta tvarka, pritraukėme investicijas, siekdami sukurti palankias sąlygas verslui, siekėme kokybiškai organizuoti kapinių priežiūrą. Kūrybingai kūrėme saugią ir švarią aplinką bendruomenės nariams.
Seniūnijoje, 2024 m. gruodžio 31 d. duomenimis, gyvenamąją vietą buvo deklaravę 2045 gyventojai. Seniūnija buvo ir yra suskirstyta į 7 seniūnaitijas: Ežero, Siesarties, Lepšių, Plynių, Akėčių, Liepalotų ir Gerdžių. 

	DUOMENYS APIE SENIŪNIJĄ

	1.
	Seniūnijos plotas
	ha
	16903,94

	2.
	Bendras kelių ir gatvių ilgis
	km
	109,149

	3.
	Gatvių skaičius
	vnt.
	33

	4.
	Valomų šaligatvių plotas 
	m2
	9700,0

	5.
	Tvarkomų kapinių skaičius
	vnt.
	8

	6.
	Kapinių teritorijų plotas: visuomeninės kapinės, senkapiai, karių kapai
	ha
	3,19

	7.
	Seniūnijos prižiūrimų želdinių plotas
	ha
	23

	8.
	Zyplių dvaro parko plotas
	ha
	22

	9.
	Zyplių dvaro ansamblio miškas
	ha
	30

	10.
	Eksploatuojamų šviestuvų skaičius
	vnt.
	678

	11.
	Socialiai remtinų šeimų skaičius
	šeimų sk.
	49

	12.
	Vienkartinių pašalpų mokėjimas
	vnt.
	9

	13.
	Įdarbintų gyventojų užimtumo didinimo programoje 
	vnt.
	2

	14.
	Išduodamos pažymos gyventojams
	vnt.
	33

	15.
	Sudaromi notariniai veiksmai
	vnt.
	13

	16.
	Atliekų tvarkymo darbai (surenkamos šiukšlės )
	t
	71




LUKŠIŲ SENIŪNIJOS 2024 METŲ VEIKLOS PLANO ĮGYVENDINIMO REZULTATAI

Įgyvendinant Lukšių seniūnijos 2024 metų veiklos planą siekėme prisidėti prie Šakių rajono savivaldybės 2024–2026 metų strateginiame plėtros plane numatytų prioritetų įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas Zanavykų kraštas.

Lukšių seniūnija 2024 m. įgyvendino:
· Šakių rajono savivaldybės strateginio 2024–2026 metų veiklos plano programos kodas 12 „Ūkio plėtros programa“ seniūnijos tikslo „Šiuolaikiškos susisiekimo sistemos plėtra“ uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Vietinės reikšmės kelių priežiūra, žiemos tarnyba Lukšių seniūnijoje“. Įgyvendinant šią priemonę buvo lyginami kelkraščiai, transportuojamas gruntas, pakraunant ekskavatoriumi, žvyruojami seniūnijos keliai ir gatvės, tvarkomos pakelės, užtaisomos kelio išdaužos, užpilant naujomis medžiagomis – šaltu asfaltu, šalinami krūmai nuo kelio griovių šlaitų mechanizuotu būdu. Seniūnijoje buvo 109,149 km prižiūrimų gatvių ir kelių. 2024 m. greideriu kelius lyginome 2 kartus – pavasarį ir rudenį, buvo paskleistas užpiltas žvyras, užtaisyti kelių įlūžimai. Gatvėse išdaužytos asfalto duobės buvo užtaisomos šaltu asfaltu. Buvo atnaujinta asfalto danga Vingio ir Lygumų gatvėse Lukšių miestelyje – 2,3 km.
· Šakių rajono savivaldybės strateginio 2024–2026 metų veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų aprėpties didinimas“ seniūnijos uždavinio „Finansinės pagalbos rajono gyventojams teikimas ir didinimas“ priemonę „Užtikrinti finansinės pagalbos teikimą Lukšių seniūnijos gyventojams“. Įgyvendindama šią priemonę seniūnija siekė, kad darbuotojai tobulintų savo žinias, jas taikytų darbe, dirbant su socialiai remtinais, socialinę atskirtį, socialinių problemų turinčiais bei gaunančiais priklausančias išmokas žmonėmis, lankytų vienišus senelius ir kitus socialiai remtinus žmones, kuriems reikalinga materialinė ar moralinė parama. Lukšių seniūnijos socialinio darbo organizatorė dalyvavo kvalifikacijos kėlimo seminare ,,Pozityvūs santykiai, bendravimas be streso ir asmeninė motyvacija“, keturis kartus dalyvavo Maisto banko organizuojamuose mokymuose, dėl materialinio nepritekliaus mažinimo 2021–2027 metų programos įgyvendinimo, dalyvavo mokymuose, darbui su informacine SPIS sistema ir posistemiais. Lukšių seniūnijoje buvo apie 49 socialiai remtinos šeimos, joms buvo mokama socialinė pašalpa, 9 šeimoms buvo suteikta vienkartinė piniginė parama, dėl sunkios materialinės padėties, pagal atsiradusį poreikį, dėl ligos ar kitos nelaimės. Taip pat seniūnijoje buvo priimami žmonės, kurie norėjo pateikti prašymus, dėl socialinės finansinės, materialinės paramos, kompensacinės technikos įsigijimo, kuriems buvo reikalingos konsultacijos, dėl ligonių slaugos ar priežiūros bei kitais socialiniais klausimais. 2024 m. ,,PARAMOS“ programoje buvo priimti 696 gyventojų prašymai. Buvo įvertintos 69 atskirų šeimų (asmenų) gyvenimo sąlygos bei poreikiai, surašyti buities ir gyvenimo sąlygų patikrinimo aktai ir pateikta savivaldybės administracijai siūlymai, dėl socialinės paramos toms šeimoms (asmenims) reikalingumo ir paramos. Lukšių seniūnija bendradarbiaudama su asociacija ,,Lukšių bendruomenės centras“ vykdė tęstinį Lukšių vaikų dienos centro projektą, centrą lankė 25 vaikai iš šeimų turinčių problemų. Projektas finansuojamas Socialinės apsaugos ir darbo ministerijos bei Šakių rajono savivaldybės lėšomis. Lukšių seniūnijoje buvo vykdoma visuomenei naudinga veikla, kurią atliko 17 socialinės išmokos gavėjų. Asmenys pasitelkti visuomenei naudingai veiklai atliko aplinkos tvarkymo darbus, rinko šiukšles, kirto krūmus, grėbė lapus, tvarkė pakeles ir šaligatvius. Buvo priimti 177 prašymai skirti paramą į socialinę kortelę, maisto produktams įsigyti. Buvo paruošti dokumentai 37 asmenims dėl socialinių paslaugų gavimo: patalpinimo į pensionatus, pagalbos į namus suteikimo, dienos socialinės globos, vaikų dienos socialinės priežiūros bei socialinės reabilitacijos neįgaliesiems bendruomenėje. Vienišiems seneliams, žmonėms su negalia buvo padedama išvežti medžių šakas, lapus. Lukšių seniūnijos senyvo amžiaus, vieniši asmenys ir asmenys su negalia, kuriais nėra kam pasirūpinti buvo lankomi, esant poreikiui buvo palydėti į gydymo įstaigas. Senyvo amžiaus žmonėms ir asmenims su negalia buvo suteikta įvairiapusė informacija apie socialinių paslaugų teikimą, pasiūlytos socialinės paslaugos asmenims namuose. Paaiškinta paslaugų teikimo eiga, informuota kokios įstaigos teikia šias paslaugas. Praėjusiais metais buvo atliktas einamasis remontas dviejuose savivaldybės būstuose. Būste, esančiame Kalvės g. 9-4, Lepšių k., Šakių r. sav. dviejuose kambariuose pakeista grindų danga, bute A. Tatarės g. 33-2, Lukšių mstl., Šakių r. sav. pakeistas vieno kambario langas. Administruojamos negyvenamosios patalpos seniūnijoje.
·  Numatyto tikslo ,,Socialinių paslaugų aprėpties didinimas“ įgyvendinimui, numatytas uždavinys ,,Šakių rajono socialinio būsto fondo plėtra“ priemonę „Socialinio būsto remontas seniūnijoje“. Jos įgyvendinimui buvo renkamas socialinio būsto nuomos mokestis, kuris buvo panaudojamas seniūnijos savivaldybės ir socialinių būstų remontui. Seniūnijoje buvo administruojami 9 savivaldybės socialiniai būstai.
· Šakių rajono savivaldybės strateginio 2024–2026 metų veiklos plano programos kodas 12 „Ūkio plėtros programa“ seniūnijos tikslo „Darnaus išteklių naudojimo skatinimas“ ir uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbai Lukšių seniūnijoje“. Įgyvendinant šią priemonę, seniūnijoje buvo atliekami aplinkos tvarkymo darbai, remontuojami ir nuolat tvarkomi pėsčiųjų takai ir šaligatviai, tvarkomi parkai ir skverai, pjaunama veja, sodinamos gėlės, prižiūrimi gėlynai, renkamos šiukšlės, puoselėjamas kraštovaizdis. Aplinkos priežiūrai ir tvarkymui seniūnijoje buvo pasitelkti 8 nuolatiniai darbuotojai. Prižiūrima teritorija siekė daugiai nei 75 hektarus. Seniūnijoje buvo apšviestos 27 gatvės. Buvo įsigyta daugiamečių augalų – medžių ir žydinčių krūmų, kuriuos pasodinome Lukšių miestelio parkuose, Lukšių miestelio Topolių ir Ežero gatvių pakelėse. Nuolat vykdėme Zyplių dvaro parko ir pastatų priežiūros ir tvarkymo darbus. Buvo pagamintos ir pakeistos ūkinio pastato (kombainų garažas) 9 durys, pakeistas kalvės pastato stogas. Stogas buvo uždengtas čerpėmis. Miestelio parkeliuose bei kitose viešose erdvėse buvo sodinamos gėlės ir prižiūrimi gėlynai. Atnaujintas Lukšių miestelio Rasos gatvės ir Lygumų gatvės apšvietimas, įrengtas pėsčiųjų tako už Lukšių kultūros namų pastato apšvietimas. Pakeisti Lukšių kultūros namų pastato fasadinės dalies I ir II aukšto langai ir durys. Suremontuotos Lukšių kultūros namų pastato II aukšto patalpos ir pritaikytos vaikų dienos centrui. Įrengta buitinė patalpa, kurioje yra indaplovė ir skalbimo mašina. Suremontuota tualeto patalpa. Planuota aptverti Lukšių kapines, darbas neatliktas, kadangi pritrūko lėšų įsigyti medžiagas skirtas tvorai gaminti ir nebuvo darbuotojų galinčių šį darbą atlikti. Prioritetas buvo tvarkyti Zyplių dvaro dirbtuvių kiemą. Tačiau buvo pagaminti nauji metaliniai kapinių vartai su greta esančiais varteliais (Naujosios kapinės). Bendradarbiaujant su Šv. Juozapo parapijos bendruomene, Lukšių bendruomenės centru buvo pradėtas tvarkyti takas apie bažnyčią. Talkininkaujant buvo nuimta sena tako danga, buvo paruoštas pagrindas plytelių klojimui. Per Siesarties upelį buvo naujai rekonstruoti ir uždėti 12 metrų tilteliai. Paruošta paplūdimio vieta su persirengimo kabina prie Lukšių miestelio tvenkinio. Įrengtos 2 stebėjimo kameros prie Lukšių kapinių. Buvo renkamos kapinių šiukšlės pagal galimybes rūšiuojamos, žaliąsias atliekas kompostavome seniūnijoje esančioje aikštelėje. Stiklo ir plastiko atliekos iš kapinių buvo išvežamos pagal grafiką.
Šakių rajono savivaldybės strateginio 2024–2026 metų veiklos plano programos kodas 13 „Socialinės ir sveikatos apsaugos programa“ seniūnijos tikslo „Gyventojų užimtumo didinimas“ seniūnijos uždavinio „Organizuoti užimtumo didinimo programą“ priemonę „Įgyvendinti užimtumo didinimo programą seniūnijoje“. Įgyvendinant šią priemonę buvo tvarkoma Lukšių miestelio aplinka, buvo tvarkomos gatvės, pakelės, takai, prižiūrimi šaligatviai ir vietinės reikšmės kelių pakraščiai, pjaunama žolė, prižiūrimi želdiniai, remontuojamos patalpos, tam panaudojant pagal užimtumo didinimo darbų programą įdarbintus 2 žmones, aprūpinus juos būtinomis darbo priemonėmis. 
· Šakių rajono savivaldybės strateginio 2024–2026 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio ,,Užtikrinti efektyvų savivaldybės funkcijų vykdymą“ priemonę užtikrinti savivaldybės administracijos Lukšių seniūnijos darbo funkcionalumą“. Įgyvendinant šią priemonę du seniūnijos darbuotojas dalyvavo Asmens duomenų apsaugos mokymuose bei mokymuose darbui su SABIS sistema. Mokymo metu įgytos žinios taikomos vykdant savo darbo funkcijas. 
Kitas šio tikslo uždavinys „Vykdyti administracinės naštos mažinimą“ priemonė „Mažinant administracinę naštą, licencijas, leidimus ir pažymas išduoti per trumpesnį laiką, nelaukiant, kol sueis teisės aktuose numatytas terminas“. Įgyvendinant šią priemonę buvo išduoti  per trumpesnį laiką visi dokumentai nei nustatyta teisės aktuose. Greičiau, nei nustatyta teisės aktuose, išduotų DVS priemonėmis leidimų ir pažymų dalis nuo visų išduotų minėtų dokumentų skaičiaus DVS sudarė daugiau nei 50 procentinių punktų. Įgyvendinant šią priemonę buvo dirbama su Registrų centro Metrikacijos ir gyvenamosios vietos deklaravimo informacine sistema (MGVDIS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema). Buvo išduotos 33 pažymos juridiniams faktams patvirtinti, buvo susirašinėjama su įvairiomis institucijomis įstaigos veiklos klausimais. Buvo išsiųsti 69 raštai. Leidimų važiuoti sunkiasvorėmis transporto priemonėmis ir žemės kasimo darbams vykdyti neišdavėme, buvo išduoti 35 laidojimo leidimai. Leidimams saugotinų medžių ir krūmų kirtimo, persodinimo ar kitokio pašalinimo, genėjimo darbams gauti buvo išsiųstos 6 rekomendacijos. Įgyvendinta gyvenamosios vietos deklaravimo funkcija: išduotos 75 faktinę gyvenamąją vietą pavirtinančios pažymos, priimta 11 prašymų, dėl gyvenamosios vietos adreso keitimo, tikslinimo, naikinimo ir priimta atitinkamų sprendimų, į gyvenamosios vietos neturinčių asmenų apskaita buvo įtraukti 43 asmenys, tame skaičiuje ir likusios gyventi Lukšių seniūnijoje, ukrainiečių šeimos. Išvykimą iš Lietuvos Respublikos deklaravo 11 asmenų, tame skaičiuje deklaracijas seniūnijoje pateikė 4 asmenys, elektroniniu būdu – 7. Gyvenamosios vietos deklaracijas, per 2024 metus, pateikė 72 asmenys, iš to skaičiaus seniūnijoje deklaracijas pateikė 49 asmenys, elektroniniu būdu – 23 asmenys.
Įgyvendinant programose numatytą tikslą „Efektyvaus viešojo valdymo sistemos sukūrimas“, seniūnijos darbuotojai kartu su seniūnijos teritorijos gyvenamųjų vietovių atstovais – seniūnaičiais, bendruomenių pirmininkais aktyviai dalyvavo savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei juos įgyvendinant.
Įgyvendinant šio plano tikslų uždavinius buvo užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija laiku planavo ir efektyviai naudojo finansinius, žmogiškuosius bei materialinius išteklius, apibendrino statistinius praėjusių metų veiklos duomenis ir pateikti juos ataskaitoje seniūnijos gyventojams ir administracijos direktoriui.
Seniūnijos funkcijos 2024 m.:
· neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus įvertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus, dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· dalyvavo kuriant ir įgyvendinant informacinės visuomenės plėtros programas;
· organizavo viešuosius ir visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· išdavė laidojimo leidimus;
· atliko notarinius veiksmus;
· laiku tvarkė archyvinius duomenis;
· išdavė pažymas juridiniams faktams patvirtinti ir kitus dokumentus.
Įgyvendinant Lukšių seniūnijos 2024 metų veiklos plane iškeltus uždavinius ir tikslus, vykdė savarankiškas ir valstybės deleguotas funkcijas, seniūnijos gyventojai buvo aptarnaujami laiku ir kokybiškai. Jiems buvo suteikta reikalinga informacija, išduotos pažymos, suteikta reikalinga socialinė pagalba, deklaruota gyvenamoji vieta ir kt. Buvo kuriama saugi ir švari aplinka bendruomenės nariams.


Seniūnas                                                                                                      Vytautas Andziulevičius
